Orfrunta fruktokolombo

La Orfrunta fruktokolombo aŭ Oranĝfrunta fruktokolombo (Ptilinopus aurantiifrons) estas specio de birdo de la familio de Kolombedoj kaj genro Ptilinopus de ĉirkaŭ 50 fruktokolomboj, kiuj vivas en Sudorienta Azio kaj Oceanio. La Orfrunta fruktokolombo estas 22-23 cm longa kaj pezas ĉirkaŭ 136 g. P. aurantiifrons estas karakterizita per verdeca korpo, rimarkinda briloranĝa frunto kaj griza kolumo ĉirkaŭ la kolo. La ino estas pli senkolora, kaj junuloj de P. aurantiifrons ne estos priskribitaj.

La specio troviĝas en Papuo-Nov-Gvineo, en teritorio el marnivelo ĝis 300 m. Ĝi estas konsiderata loksidema (ne-migranta).

 Taksonomio 
La Orfrunta fruktokolombo estas membro de la genro Ptilinopus en la familio Columbidae. La birdoj de tiu genro estas tipigitaj kiel malgrandaj ĝis mezgrandaj birdoj de brila plumaro. La specia epiteto aurantiifrons deriviĝis el la latinaj vertoj aurantius, kun la signifo 'oranĝa' kaj frons, kun la signifo 'fronto' aŭ 'frunto'.

 Aspekto 
La Orfrunta fruktokolombo estas malgranda/mezgranda birdo kiu varias en longo de 22-23 cm kaj pezas 136 gramojn. Ĝia korpokoloro ĉefe konsistas el verda, kun vigla oranĝa frunto. Ĝi havas helflavan bekon, kaj blankan gorĝon kaj grizan bruston kiu ĉirkaŭvolvas la tutan kolon. Pastelpurpuraj makuloj plenigas la flugilojn kaj etendiĝas ĝis la fino de la ventumilforma vosto. La kruroj kaj piedoj estas hele kaŝtanbrunaj kun helgrizaj ungegoj.

 Distribuado kaj habitato 
La Orfrunta fruktokolombo troviĝas ĉe Nov-Gvineo. Ties naturaj habitatoj estas subtropikaj aŭ tropikaj malsekaj arbaroj de malaltaj teroj, subtropikaj aŭ tropikaj manglejoj, ĝangalo, savano kaj urbaj areoj. Ĝi estas abunda laŭlonge de la orienta marbordo de Nova Gvineo kaj la insuloj D'Entrecasteaux. Baptista, Luis F.; Trail, Pepper W.; Horblit, H. M.; Garcia, Ernest (2020). "Orange-fronted Fruit-Dove (Ptilinopus aurantiifrons), version 1.0". Birds of the World. doi:10.2173/bow.offdov1.01. ISSN 2771-3105. 

Referencoj

 Literaturo 
 BirdLife International 2004. Ptilinopus ornatus. 2006 IUCN Ruĝa Listo de Minacataj Specioj. 24a de Julio 2007.

Kategorio:Kolombedoj
Kategorio:Birdoj de Oceanio
Kategorio:Birdoj de Nov-Gvineo